Flowdiagrammer i dokumentationen af databaser

|  |
| --- |
| Dato: 24. februar 2015Af: Ann Qvist Rasmussen **e: anncrs@rm.dk** |

* Vejledning i udformning af Flowdiagrammer som dokumentation af algoritmer i RKKP databaserne.

Indhold

[Baggrund 1](#_Toc412533623)

[Indhold af flowdiagram fil 1](#_Toc412533624)

[Format 2](#_Toc412533625)

[Indholdselementer af flowdiagram 2](#_Toc412533626)

[Ekstra oplysninger 2](#_Toc412533627)

[Eksempler på flowdiagrammer 3](#_Toc412533628)

# Baggrund

Flowdiagrammer skal i forbindelse med udfyldelse af dokumentationsskabelonen anvendes til beskrivelse af patientpopulationer og indikatorberegninger. Nærværende dokument beskriver hvordan flowdiagrammerne skal udformes. For den enkelte database kan der være tale om flere flowdiagrammer til beskrivelse af patientpopulationer samt forventeligt et flowdiagram for hver indikators population (nævner), definition af tæller (for andelsindikatorer) samt datakomplethed. Såfremt det giver mening, at have populations- og indikatoralgoritme i et samlet diagram, kan dette gøres som i eksemplerne sidst i nærværende dokument. Ved avancerede populationsafgrænsninger vil det være mere hensigtsmæssigt med separat populations- og indikatorflowdiagrammer. Patientpopulationen beskrives i dokumentationsskabelonens tabel 2.1, felt 1. B ”*Teknisk specifikation af patientpopulation*” mens indikatorspecifikationerne beskrives i forbindelse med tabel 3.2. Flowdiagrammerne uploades til den samlede dokumentation i online dokumentationen på [RKKP-dokumentation.dk](http://www.rkkp-dokumentation.dk/).

# Indhold af flowdiagram fil

Den enkelte beskrivelse af enten patientpopulation, indikatorpopulation eller datakomplethedsbeskrivelse, skal indeholde følgende elementer:

* Overskrift(hvilken algoritme drejer det sig om, er det patientpopulation, indikatorpopulation, datakomplethedsafgrænsning)
* Flowdiagram
* Eventuelle ekstraoplysninger

# Format

Der er ikke krav til hvilket program der anvendes til at danne flowdiagrammerne, men det er nødvendigt, at de følger de beskrivelser der er angivet i det følgende. Eksemplerne er lavet i Microsoft Office Visio 2010. Flowdiagrammerne skal udgives/uploades som billedfiler (.jpg, .jpeg eller lign.) eller som PDF fil. Der er ingen krav til stående/liggende side, ej heller størrelsen af side (A4, A3 osv.) dette afgøres i forbindelse med det enkelte flowdiagram alt efter hvad der er hensigtsmæssigt i forhold til udformningen af diagrammet. Senere eksempler viser både større og mindre flowdiagrammer i både stående og liggende format.

# Indholdselementer af flowdiagram

Der er forskellige figurer fastsat til beskrivelse af de forskellige dele af et flowdiagram, som gennemgås i det følgende.

Tabel 1 Oversigt og beskrivelse af figurer der indgår i flowdiagram over algoritmer

|  |  |  |  |
| --- | --- | --- | --- |
| **Figur** | **Udseende** | **Anvendelse** | **Baggrundsfarve i figur** |
| Rombe |  | Spørgsmål som eksempelvis kan besvares Ja/Nej. Alle mulige årsager til eksklusion stilles i separate romber.  | ”Lysblå”:Rød: 232Grøn: 238Blå: 247 |
| Ellipse |  | Anvendes ved eksklusion pga. datafejl (manglende registreringer til at indgå i indikator). | ”Lysgul”;Rød: 239Grøn: 245Blå: 184 |
| Ellipse |  | Anvendes ved eksklusion af patient/forløb fra population, dvs. patienten indgår ikke i nævner. | ”Rød”:Rød: 226Grøn: 97Blå: 97 |
| Rektangel |  | Angiver den population der indgår i indikatoren men som ikke opfylder. | ”Lysgul”;Rød: 239Grøn: 245Blå: 184 |
| Rektangel |  | Angiver den population der indgår i opgørelsen | ”Grøn”:Rød: 159Grøn: 255Blå: 159 |

De enkelte figurer forbindes af pile med tekstangivelse for det enkelte udfald for det enkelte ”spørgsmål”, tekstangivelserne kan eksempelvis være Ja, Nej, Ikke relevant.

# Ekstra oplysninger

Det kan være nødvendigt at uddybe teksterne i figurerne, eksempelvis hvis det er relevant, at liste de forskellige koder der kan være registreret for at indgå i en indikator, hertil kan anvendes tekstfelt udenfor selve flowdiagrammet.

# Eksempler på flowdiagrammer

Figur 1 Eksempel på flowdiagram fra Dansk Apopleksiregister, flowdiagrammet indeholder både databasens populationsafgrænsning og indikatoralgoritme (andel, både tæller og nævner)



Figur 2 Eksempel fra Dansk register for Hoftenære Lårbensbrud, her med anvendelse af tekstboks til ekstraoplysninger vedr. procedurekoder



Figur 3 Eksempel på algoritme med lidt flere trin, fra Dansk Apopleksiregister